alexandrainst/scandi-wiki huggingface dataset:
Hondbóltur

Hondbóltur er ein lið ítróttargrein, har hvørt liðið hevur 7 leikarar, ein málmann og 6 útileikarar. Harumframt kunnu bæði liðini hava útskiftarar, sum sita á bonkinum, meðan hini spæla. Liðini kasta ein bólt millum sín og royna hvør sær at skjóta bóltin í málið hjá mótstøðuliðinum. Tað liðið sum fær flest mál, eftir at tíðin er farin, hevur vunnið dystin. Um tað stendur á jøvnum í málum, so er tað javnleikur og ongin hevur vunnið. Vinnarin fær vanliga 2 stig, og tað liðið sum tapir fær onki stig. Um tað er javnleikur, so fáa bæði liðini 1 stig hvør. Hjá teimum vaksnu varir ein dystur í ein tíma, hvør hálvleikur varir 30 minuttir. Bæðini liðini kunnu taka time-out, meðan dysturin er í gongd, hetta verður ofta brúkt, tá tað gongur illa hjá tí eina liðinum. Hondbóltur er ein vældámd ítróttargrein í Føroyum, bæði menn og kvinnur hava tvær deildir, og børnini kappast eisini í teirra aldursbólkum. Tey vaksnu hava tvær kappingar, eina landskapping og eina steypakapping. Hesar kappingar verða ofta nevndar eftir høvuðsstuðulinum. Hondbóltsdystir verða í Føroyum og í øðrum londum leiktir í innandura ítróttarhøllum, men fyrr í tíðini, tá fáar ella ongar ítróttarhallir vóru, spældu tey hondbólt uttandura. Fyrstu ítróttarhøllirnar í Føroyum vóru bygdar í 1970-árunum. Í Føroyum byrjar kappingin um heysti í september og endar um várið í apríl.

Sí eisini 
 HM í hondbólti (menn)
 HM í hondbólti (kvinnur)
 Hondbóltur í Føroyum

Hondbóltur
Ítróttur
Lugo

Lugo er høvuðsstaður í landslutinum Lugo í Galicia, sum er sjálvstýrandi økið í útnyrðingshorninum av Spania. Býurin hevur umleið 100.000 íbúgvar (ár 2011). Kring býin er ein rómverskur múrur, sum er heimsarvur. 

Býir í Spania
Divaz

Divaz er føroyskur tónleikabólkur við royndum tónleikarum og songkvinnum. Songkvinnurnar eru Malan Eyðunsdóttir, Laila Carlsen og Anna Maria Olsen. Tónleikararnir eru Henning Hjalt Nicodemussen á trummum, Jóhan Ziskason á guitar, Bjarki Meitil á bass og Bjarni Lisberg á ljómborði. Divaz hevur m.a. framført á Summarfestivalinum.

Í 2013 var ein av limunum skift út, og bólkurin broytti navn til Flamma. Anna Maria Olsen var ikki við í bólkinum longur, og nýggjur limur var Ann Chanett Danielsen. Nýggi bólkurin Flamma gav út tvey stakløg í 2013, løgini eru av einari komandi fløgu hjá teimum, sum kemur út á sumri 2013.

Keldur

Slóðir úteftir 

Føroyskir tónleikabólkar
Deiggj

Deiggj, eisini nevndur Fróði og Deiggj, er ein føroyskur rocktónleikabólkur, sum varð stovnaður 6. september 1981. Tónleikarnir eru úr Suðuroynni (Tvøroyri) og úr Havn. Deiggj spælir klassiskan rokk frá 1970'unum, umframt popp og fólkatónleik. Talan er bæði um løg hjá øðrum og egin løg. Harumframt hevur bólkurin skipað fyri fleiri temakvøldum, har bólkurin bert hevur spælt løg hjá Uriah Heep. Nakrar ferðir hevur John Lawton, fyrrverandi sangari í Uriah Heep, framført saman við teimum á hesum temakvøldum. Deiggj er ofta at hoyra á festivalum og øðrum tónleikatiltøkum í Føroyum. Teir hava eisini framført uttanlands.

Útgávur 
1985 - Stormávaring

Er við á hesum útgávum 
2002 - Livandi tónleikur (sangurin Í mánalýsi)
1998 - Ung um aldarmótið (sangurin Prúða land mítt)

Limir í bólkinum 
Dennis Lave
Páll Holm Lave 
Pætur Mohr Dam 
Fróði Vestergaard
Sverri Heinesen 
Rani H. Christiansen

Keldur

Slóðir úteftir 
Deiggj á MySpace

Føroyskir tónleikabólkar
Tvøroyri
Maria Flor

Maria Flor Leite Calaça (fødd 31. august 1983 í Rio de Janeiro) er sjónleikari úr Brasil. Hon er dóttir Renato Calaça, ið er ljóðteknikari í einum biografi, móðir hennara er Márcia Leite, ið er leikrithøvundur.

Lívsleið innan films og sjónvarpsvinnuna

Sjónvarp 
 1995 : Malhação : Nininha Marques Macieira
 2003 : Malhação : Regina Portobelo  
 2004 : Cabocla : Cristina de Oliveira Pinto (Tina)
 2005 : Belíssima : Taís Junqueira Güney 
 2007 : Eterna Magia : Marina Rosa O'Brian Sullivan (Nina Rosa)
 2008 : Casos e Acasos : Fernanda
 2009 : Aline : Aline da Silva
 2009 : Som & Fúria : Kátia
 2011 : O Bem Amado : Violeta Paraguaçu
 2011 : Aline : Aline da Silva 
 2012 : As Brasileiras : Shirley

Filmar
 2004 : O Diabo a Quatro de Alice de Andrade : Rita de Cássia / Mistery
 2004 : Cazuza - O Tempo Não Pára de  Sandra Werneck et Walter Carvalho : Ficante de Cazuza
 2004 : Presque frères de Lucia Murat : Juliana
 2006 : Proibido Proibir de Jorge Duran : Letícia
 2007 : Podecrer! de Arthur Fontes : Carol
 2008 : Chega de Saudade de Laís Bodansky : Bel
 2010 : Quincas Berro D'Água de Sérgio Machado
 2010 : O Bem Amado de Guel Arraes : Violeta Paraguaçu
 2010 : Corps Diplomatique  : Julieta
 2010 : A Suprema Felicidade de Arnaldo Jabor : Deise
 2011 : Xingu de Cao Hamburger : Marina Villas Bôas
 2012 : 360  : Laura
 

Brasilskir sjónleikarar
Føðingar í 1983
Tanja Skaalum

Tanja Skaalum (fødd 5. oktober 1997) úr Hvalba er føroyskur svimjari, hon svimur fyri Susvim og Føroyar. Á heilt ungum árum hevur hon longu sett føroyskt met (vaksnamannamet), vunnið gull á Oyggjaleikum, vunnið junior FM og vunnið eina gullnál. Tanja var bert 12 ára gomul, tá hon setti tvey juniormet til MU svimjistevnu í Klaksvík 8. mai 2010 í 50 og 100 m bringusvimjing.

Lívsleið innan svimjing

FM 2013 
Tanja luttók á føroyameistarastevnu í Havn frá 9. til 11. mai 2013. Hon vann fleiri heiðursmerki, eisini gull, og var eisini við til at seta eitt met í liðsvimjing.

 Gull í 100 m bringu við tíðini 1:15.03
 Gull í 50 m bringu við tíðini 34.34
 Gull í 4 x 50 m frí við tíðini 1:47.15, sum var nýtt føroyskt met. Hinar 3 vóru: Guðrun Mortensen, Shaila millum Garðarnar og Kristina Elin Thomsen
 Silvur í 4 x 100 m frí við tíðini 3:57.26, tíðin var undir føroyska metið, men Ægir kvinnurnar/genturnar svumu uppaftur skjótari og settu nýtt føroyskt met.

Oyggjaleikir 2011 
Tanja Skaalum luttók í 8 kappingum á Oyggjaleikum 2011 á Isle of Wight. Hon vann fýra heiðursmerki:
Gull í 4x50m frí hjá kvinnum
Gull í 4x50m blandað hjá kvinnum
Silvur í 4x100m frí hjá kvinnum
Silvur í 4x100m blandað hjá kvinnum

Yngsti gullnál vinnari og skjótasti svimjari í danska ríkinum í 400 m frí 
Venjarin hjá Tanju, Jón Bjarnason, segði á samkomu í Hvalba, at hon var yngsti føroyski svimjarin, sum hevði megnað at vunnið gullnál, hon var bert 13 ára gomul, tá hon vann gullnálina. Hon  vann hana fyri at hava vunnið silvur í 400 frí við tíðini 4:23.93. Tíðin var skjótasta tíð í aldursbólkinum í danska kongaríkinum.

Juniormeistarastevnan og FM 2011 
Tanja Skaalum vann 6 silvur heiðursmerki til juniormeistarastevnuna 2011 og 6 silvur heiðursmerki til FM 2011. Hon svam meir enn einaferð undir juniormetið, men ein onnur svam uppaftur skjótari og settið nýtt met. Tað eina silvur heiðursmerkið hjá Tanju var svomið so skjótt, at hon vann gullnál, tað var í 400 m frí.

Úrslitini í einstaklingakappingum á FM 2011 
Nummar 4 í 50 m bringu við tíðini 34.46
Nummar 6 í 200 m bringu við tíðini 2:44.71
Nummar 8 í 100 m bringu við tíðini 1:18.89

Ársins stjørnuskot 2010 
Tanja Skaalum varð kosin Árins Stjørnuskot 2010 hjá kvinnum eftir FM kappingina 2010.

Juniormeistarastevna 2010 
Tanja Skaalum luttók á FM stevnuni fyri ung og vaksin, sum var í Havn í mai 2010. Hon vann tvey gull heiðursmerki og trý silvur heiðursmerki í kappingini fyri tey ungu, og gjørdist nummar 8 um hugt verður eftir talinum av heiðursmerkjum hjá juniorum, men nummar eitt um hugt verður eftir árganginum 1997.

Keldur

Slóðir úteftir 
Natwestiowresults2011.com, Tanja Skaalum
Tanja Skaalum á heimasíðuni hjá Susvim

Føroyskir svimjarar
Hvalbingar
Føðingar í 1997
Jón Jósep Snæbjörnsson

Jón Jósep Snæbjörnsson, eisini nevdur Jónsi, (f. 1. juni 1977) er ein sangari ur Íslandi. Hann er ein av limunum í orkestrinum Í Svörtum Fötum. Hann umboðaði Ísland í tónleikakappingini Eurovision Song Contest í 2004, hann endaði á 19. plássi. Hann luttók eisini í íslendsku sangkappingini Söngvakeppni Sjónvarpsins í 2007, tað er ein sjónvarpssending við tónleikakapping, har sangurin verður valdur, sum skal umboða Ísland til Eurovision Song Contest við sanginum Segðu Mér. Jónsi fer enn einaferð at umboða Ísland til Eurovision Song Contest, tað verður í 2012 in Baku, Aserbadsjan í einari duett saman við songkvinnuni Gréta Salóme.

Keldur

Slóðir úteftir 
Í Svörtum Fötum

Íslendskir sangarar
Íslendskir tónleikarar
Føðingar í 1977
Gréta Salóme Stefánsdóttir

Gréta Salóme Stefánsdóttir (fødd 11. november 1986) er ein songkvinna og sangskrivari úr Ísland. Saman við íslendska sangaranum Jónsi (Jón Jósep Snæbjörnsson) umboðaði hon Ísland í sangkappingini Eurovision Song Contest í mai 2012 við sanginum "Mundu eftir mér". . Hon hevur sjálv skrivað sangin. Harumframt hevur hon skrivað ein annan av teimum sjey sangunum, sum luttóku í íslendsku úttøku sangkappingini til Eurovision, Söngvakeppni Sjónvarpsins. Hon og Jónsi fara at framføra sangin í fyrru semifinaluni hin 22. mai í Baku í Aserbadsjan. Hon umboðaði eisini Ísland við sanginum "Hear Them Calling" á Eurovision Song Contest 2016 í Stokkhólmi.

Diskografi

Stakløg 

2012 – "Mundu eftir mér" (saman við Jónsi)

Keldur 

Íslendskir tónleikarar
Íslendskar songkvinnur
Føðingar í 1986
Luttakarar í Eurovision Song Contest 2012
Luttakarar í Eurovision Song Contest 2016
Ana Paula Arósio

Ana Paula Arósio (fødd 16. juli 1975 í São Paulo) er ein sjónleikari og modell úr Brasil. Hon varð uppdagað longu sum 12-ára gomul, meðan hon var til handils. Hennara fyrsta arbeiði var fyri brasilsku  fyritøkuna Stilo, saman við brasilska myndamanninum Paulo Sadao. Í 1989 flutti hon til Japan fyri at arbeiða sum modell. Eftir at hon hevði verið í fleiri hundrað sjónvarpslýsingum og víst sum kápumynd á nógvum tíðarritum, so byrjaði hon at arbeiða sum sjónleikarinna. Hennara fyrsta arbeiði sum sjónleikari var at spæla leiklutin sum Berenice í tí italska-brasilska filminum Forever, ið var leikstjórnaðr av Walter Hugo Khouri. Hennara debut í sjónvarpi var í einari telenovela, har hon spældi Amanda við Éramos Seis (We Were Six).

Arósio gjørdist veruliga kend í Brasil í 1998, tá ið hon spældi hetjuleiklutin í Hilda Furacão (Hilda the Hurricane). Hilda Furacão var ein minirøð í brasilska sjónvarpsrásini Rede Globo, skrivað av Rede Globo. Sjónvarpsrøðin snúði seg um eina unga prostitueraða kvinnu í Brasil í 1950-árunum.

Lívsleið sum sjónleikari

Leiklutir í sjónvarpsfilmum og sjónvarpsrøðum
Éramos Seis (Vit vóru seks) (1994), Amanda
Razão de Viver (Reason of Living) (1996), Bruna
Os Ossos do Barão (The Baron's Bones) (1997), Isabel
Hilda Furacão (Hilda the Hurricane) (1998), Hilda Furacão
Mulher (Kvinna) (1998)
Você Decide (You Decide) (1998), Lena
Terra Nostra (Okkara Land) (1999), Giuliana
Os Maias (The Maias) (2001), Maria Eduarda da Maia
Brava Gente (Brave People) (2001), Madalena
Os Normais (The Normals) (2001), Carminha
Esperança (Vón) (2002), Camille
Celebridade (Celebrity) (2003), Alice - serstøk luttøka
Um Só Coração (Eitt einsamalt hjarta) (2004), Yolanda Penteado
Mad Maria (2005), Consuelo
Páginas da Vida (Síður í lívinum) (2006), Olívia
Ciranda de Pedra (Ringar av steinum) (2008), Laura Toledo
Na Forma da Lei (2010), Ana Beatriz

Leiklutir í spælifilmum
Per Sempre (Forever) (1991), Berenice
Os Cristais debaixo do trono (The Cristals Beneath the Throne) (2001)
Celeste e Estrela (Celeste and Estrela) (2005), móttøkufólk á einum flogvølli 
O Coronel e o Lobisomem (The Colonel and the Werewolf) (2005), Cousin Esmeraldina
Como Esquecer (2010), Júlia
Anita e Garibaldi (2013), Anita Garibaldi

Leiklutir í sjónleikarhúsum
Casa de Bonecas (House of Dolls) (2002), Nora Helmer
Diário Secreto de Adão e Eva (The Secret Diary of Adam and Eve)
Harmonia em Negro (Harmony in Black)
Fedra (Phedra)
Batom (Lipstick)

Heiðurslønir

Keldur

Slóðir úteftir
 Hilda Furacão
 Ego - Ana Paula Arósio
 Memória Globo - Ana Paula Arósio
AN Tevê - Heroína de lenços a postos: aos 26 anos, Ana Paula Arósio emplaca terceiro papel dramático

Brasilskir sjónleikarar
Føðingar í 1975
Sirið Stenberg

Sirið Stenberg (fødd 26. mai 1968) úr Vági er føroyskur politikari.  Sirið hevur nomið sær útbúgving sum sjúkrarøktarfrøðingur í 1994, sum sjúkrarøktarfrøðingur í neonatalogi í 1998 og sum heilsufrøðingur í 2001. Áðrenn hon fór í løgtingið, starvaðist hon sum heilsusystir í Suðuroynni.

Politisk lívsleið 
Hon varð vald á Føroya Løgting á fyrsta sinni fyri Tjóðveldi á Løgtingsvalinum 2011 við 320 atkvøðum. Hon var afturvald í 2015, 2019 og 2022. Hon hevur eisini verið kommunalpolitikkari, hon varð vald í Vágs Býráð á býráðsvalinum í 2008 og tók sæti har 1. januar 2009.

Hon var landsstýriskvinna í heilsumálum frá 2015-2019 í stjórini hjá Aksel V. Johannesen. 
Eftir løgtingsvalið 2022 kom Tjóðveldi í samgongu, og Sirið fekk landsstýrissess. Hon gjørdist landsstýriskvinna í almanna- og mentamálum. 

Løgtingslimur 2011 - 
Býráðslimur 2009 - 
Limur í Føðiskipanarnevnd fyri Føroyar 2008-2011
Varalimur í Høvuðsbarnaverndarnevndini fyri Føroyar 2006-2008
Leiðari á Heilsuskúla Føroya eitt tíðarskeið 2006-2008

Nevndarsessir í Løgtinginum 2011 - 2015 
Forkvinna í Landsstýrismálanevndini
Limur í Trivnaðarnevndini 
Varalimur í Mentanarnevndini 
Varalimur í Lokalnevndini

Nevndarsessir í Vágs Býráð 
2013-2016 Forkvinna í Mentanarnevndini
2013-2016 Limur í Fíggjarnevndini
2008-2012 Forkvinna í Sosialu nevnd
2008-2012 Limur í Mentanarnevndini

Nevndarsessir í øðrum ikki kommunalum nevndum, har Vágs Býráð hevur umboð 
Sjálvognarstovnurin Eldrasambýlið í Vági
Ferðslunevndin
Felagið Stóra Pakkhús
Bygginevndin fyri Ellis- og Røktarheimið

Frítíðarítriv 
Sirið hevur verið virkin í Kirkjukórinum Ljómur í fleiri ár, seinastu árini hevur hon verið forkvinna í Ljómi. Hon hevur eisini verið nevndarlimur í Ruth Smith Savninum í Vági.

Privat 
Sirið Stenberg er gift við Jón Paula Olsen, saman eiga tey trý børn. Sirið er dóttir Ásgerð Stenberg, sum er fyrrverandi býráðslimur, og Flemming Stenberg.

Keldur 

Føroyskar kvinnur í politikki
Føroyskir politikarar
Føðingar í 1968
Føroyskir sjúkrarøktarfrøðingar
Løgtingslimir
Politikarar úr Tjóðveldi
Vágbingar
Steypakappingin í føroyskum hondbólti

Steypakappingin verður í løtuni (2012) nevnd Coca-Cola Cup. Kappingin er onnur av tveimum stórum kappingum í føroyskum hondbólti, hin er landskappingin. Liðini spæla fyrst innleiðandi dystir, har vinnararnir koma víðari, so koma finalu umførini, kvartfinalur, hálvfinalur og at enda sjálv finalan, sum vanliga verður spæld í Høllini á Hálsi.

Steypafinalurnar hjá kvinnum

Steypavinnarar hjá kvinnum 1987 - 2012 
Niðanfyri sæst, hvussu ofta tey ymisku feløgini hava verið steypavinnarar hjá kvinnum. Ikki øll feløg hava vunnið henda heiður. Neistin úr Havn hevur vunnið oftast, síðan kemur Stjørnan úr Klaksvík:

Steypafinalurnar hjá monnum

Steypavinnarar hjá monnum 1985 - 2012 
Niðanfyri sæst yvirlit yvir hvussu ofta feløgini hava vunnið steypkappingina hjá monnum. Kyndil úr Havn hevur vunnið oftast, teir hava vunnið 9 ferðir, síðan koma VÍF, StÍF og Neistin á deildum øðrum plássi, teir hava vunnið 6 ferðir hvør. H71 hevur vunnið einaferð.

Keldur

Slóðir úteftir 
FSF.fo

Hondbóltur í Føroyum
Listar
Ítróttarkappingar í Føroyum
Helgi Abrahamsen

Helgi Abrahamsen (føddur 24. november 1966 í Fuglafirði) er ein føroyskur politikari. Hann er sonur Óla og Sólrun Abrahamsen og er giftur við Oddbjørg Abrahamsen (fødd Frederiksberg). Tey búgva á Strondum og eiga trý børn: Sólrun (1993), Óli (1995) og Oda (2002).

Frá 1999 til 2008 var Helgi Abrahamsen floksskrivari hjá Sambandsflokkinum, og í hesum tíðarskeiðinum var hann rættiliga virkin í samfelagskjakinum. Síðani 2008 hevur hann verið løgtingsmaður fyri Sambandsflokkin. Hann er limur í Uttanlandsnevndini og Norðurlandaráðnum. Í 2010 - 2011 var hann formaður í Landsstýrismálanevndini og frá 2008 til 2011 var hann limur í Trivnaðarnevndini. Frá 2011 til 2015 var hann limur í Uttanlandsnevndini. Á løgtingsvalinum 2015 varð hann ikki endurvaldur.

Frá 2016 til 2019 arbeiddi Helgi Abrahamsen sum tíðindamaður, fyrst á Norðlýsinum og seinni á útvarpsstøðini R7.

Í 2018 varð hann valdur til næstformann í Sambandsflokkinum og í 2019 varð hann aftur valdur í Løgtingið. Í september sama ár varð hann valdur til umhvørvis- og vinnumálaráðharra.

Slóðir úteftir 
Helgi.org, Heimasíðan hjá Helga Abrahamsen

Føroyskir politikarar
Føðingar í 1966
Løgtingslimir
Politikarar úr Sambandsflokkinum
Fuglfirðingar
Grunnur Thorvalds Poulsen av Steinum

Grunnur Thorvalds Poulsen av Steinum er ein føroyskur grunnur, sum letur gávugóðs (stuðul) til føroyskt listafólk. Latið verður úr grunninum 8. februar, føðingardag Thorvalds. Nevndin ger sjálv av, hvør skal fáa stuðul úr grunninum, tað verður ikki latið eftir umsókn. Fyrstu ferð stuðul varð latin var í 2001.

Endamál 
Endamálið hjá Grunni Thorvalds Poulsen av Steinum er at stuðla og eggja ungum fólki við listarligum hegni til útbúgving. Stovnsfæ grunnsins er arvur eftir Thorvald Poulsen á Steinum sambært testamentinum hjá honum.

Nevndin 
Ein trímannanevnd mannað við rektaranum á Fróðskaparsetrinum, formanninum í Føroya Lærarafelag og formanninum í Lista Fólka Sambandi Føroya, LISA stjórnar grunninum. Rektarin á Fróðskaparsetrinum er nevndarformaður. Í løtuni er nevndin henda: Sigurð í Jákupsstovu, rektari, Herálvur Jacobsen, formaður í Føroya Lærarafelag og Ólavur Jakobsen, formaður í LISA.

Gávugóðs úr grunninum 
2013 - Janus á Húsagarði, barnabókarithøvundur og teknari og Bárður Reinert Poulsen, tónleikari
2012 - Anton Petersen, filmsleikstjóri, 60.000 kr
2011: Dávur Juul Magnussen, tónlistamaður, 60.000 kr
2010: Herborg Silja Strøm, listakvinna, 60.000 kr
2009: Kjartan Hansen, fólkatónleikari og nemur sær útbúgving innan sjónleik, 60.000 kr
2008: Marianna Mørkøre, listakvinna, 60.000 kr
2007: Sámal Blak, myndahøggari og málari, 60.000 kr
2006: Jóhanna Reginsdóttir av Steinum, sniðgevi, 60.000 kr
2005: Bárður Oskarsson, teknari og rithøvundur, 60.000 kr
2004: Marjun Syderbø Kjelnæs, rithøvundur, Jógvan Sverrason Biskopstø, sniðgevi og teknari og Eivør Pálsdóttir, songkvinna, 25.000 kr. í part. 
2003: Tróndur Bogason, tónasmiður, 60.000 kr
2002: Andrass Olsen, tónleikari, 60.000 kr, Teitur Árnason, filmsleikstjóri, 25.000 kr og Petur Elias Askham Guttesen, rithøvundi, 25.000 kr
2001: Rannvá Konoy, listakvinna 60.000 kr.

Keldur

Slóðir úteftir 
Setur.fo, Grunnur Thorvalds Poulsen av Steinum

Føroyskar mentanarvirðislønir
Mentan
Garbage

Garbage er ein amerikanskur rokktónleikabólkur, sum varð stovnaður í 1993 av Butch Vig (trommur), Steve Marker (bass) og Duke Erikson (guitar).

Útgávur 
 Garbage, 1995
 Version 2.0, 1998
 Beautifulgarbage, 2001
 Bleed Like Me, 2005
 Not Your Kind of People, 2012
 Strange Little Birds, 2016
 No Gods No Masters, 2021

Slóðir úteftir 

 Almenna heimasíðan
 Myspace Garbage

Amerikanskir tónleikabólkar
Rokktónleikabólkar
Føroysk met í inniróðri í 2008

Fyrsta kappingin í inniróðri í Føroyum varð hildin í Klaksvík í 2002. Tað er ymiskt hvussu rógvararnir verða bólkaði í Føroyum og í øðrum londum, tí kann tað vera ringt at samanbera metini. Tað eru serliga aldursbólkarnir sum vera ymiskt bólkaðir. Opni bólkurin, har tungvekt og lættvekt kappast, er tó altíð tann sami. Markið hjá tungvekt og lættvekt hjá monnum er 75 kg, meðan

Met í inniróðri árini 2007 og 08 
Í 2008 vóru hesi metini skrásett á heimasíðuni hjá Havnar Róðrarfelag drekin.fo:

Gentur - 12 ár og yngri (500m) ár 2007 
Marita Weihe Nielsen (MR) 01:56.0

Dreingir - 12 ár og yngri (500m) ár 2008
Hallur Nattestad (Knørrur) 01:57.4

Gentur - 13 til 14 ár (1000m) ár 2007
Lis Elin Weihe Nielsen (MR) 03:50.3

Dreingir - 13 til 14 ár (1000m) ár 2007
Oyvind Lutzen (HR) 03:13.3

Gentur - 15 til 16 ár (2000m) ár 2008
Rakul Sørensen (HR) 08:06.3

Dreingir - 15 til 16 ár (2000m) ár 2008
Oyvind Lutzen (HR) 06:54.7

Menn - 17 til 18 ár (2000m) ár 2007
Karl Danielsen (NSÍ) 06:36.5

Kvinnur - 17 til 18 ár (2000m) ár 2007
Anny Maria Davidsen (SÍF) 07:18.7

Kvinnur - Opin bólkur lættvekt (2000m) ár 2008
Súsanna Skylv Sørensen (SÍF) 07:12.6

Menn - Opin bólkur lættvekt (2000m) ár 2007
Lars Abrahamsen (NSÍ) 06:23.5

Kvinnur - Opin bólkur tungvekt (2000m) ár 2007
Anny Maria Davidsen (SÍF) - 07.02,8

Menn - Opin bólkur tungvekt (2000m) ár 2006
Jón Rosenblad (NSÍ) 6.03,3

Menn - 35 ár og eldri (2000m) ár 2008
Páll Olaf Jacobsen (HR) 06:45.0

Kvinnur - 35 ár og eldri (2000m) ár 2008 
Katrin Rubek Nielsen (RK)  07:26.9

Keldur 

Inniróður í Føroyum
Ítróttur í Føroyum
Føroysk met
Anastacia

Anastacia (føðinavn: Anastacia Lyn Newkirk) (fødd í Chicago, 17. september 1968) er ein amerikonsk songkvinna og sangskrivari. Hon hevur selt yvir 20 milliónir fløgur síðan hon gav fyrstu fløgu sína, Not that kind, út í 1999. Hon er fødd í Chicago og vaksin upp í New York. Hon skrivaði tann almenna HM-sangin Boom til HM í fótbólti 2002 í Korea/Japan. Hon framførdi sangin beint áðrenn finaluna millum Brasilia og Týskland í Yokohama. Í 2003 fekk Anastacia staðfest bróstkrabba, og síðan hevur hon gjørt eitt stórt arbeiði fyri at økja um kunnleikan til bróstkrabba hjá ungum kvinnum, m.a. við at seta á stovn Anastacia Fund. Meðan hon var í stráluviðgerð fyri krabbamein skrivaði hon sangirnir, sum hon gav út í síni triðju fløgu, sum eitur Anastacia, hon kom út í 2004 og inniheldur m.a. sangirnir Left Outside Alone, Sick and Tired, Heavy on my Heart og Welcome to my Truth.

Útgávur  
 1999 - Not That Kind 
 2001 - Freak of Nature
 2004 - Anastacia 
 2005 - Pieces of a Dream 
 2008 - Heavy Rotation
 2012 - It's A Man's World
 2014 - Resurrection
 2015 - Ultimate Collection

 1993: One More Chance
 1993: Forever Luv (duet with David Morales)
 1998: Mi Negra, Tu Bombón (duet with Omar Sosa)
 1998: Not That Kind
 1999: Tienes Un Solo (duet with Omar Sosa)
 1999: I'm Outta Love
 2000: Saturday Night's Alright for Fighting (duet with Elton John)
 2001: Let It Be (duet with Paul McCartney, Anastacia other artists)
 2001: I Ask of You (duet with Luciano Pavarotti)
 2001: What More Can I Give (duet with Michael Jackson and other artists)
 2001: Love Is Alive (duet with Vonda Shepard)
 2001: 911 (duet with Wyclef Jean)
 2001: Cowboys And Kisses
 2001: Made For Lovin' You
 2001: Paid My Dues
 2002: One Day in Your Life
 2002: Boom
 2002: Why'd You Lie To Me
 2002: You'll Never Be Alone
 2002: I Thought I Told You That (duet with Faith Evans)
 2002: You Shook Me All Night Long (duet with Celine Dion)
 2002: Bad Girls (duet with Jamiroquai)
 2003: Love Is a Crime
 2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
 2004: Left Outside Alone
 2004: Sick And Tired
 2004: Welcome To My Truth
 2004: Heavy On My Heart
 2004: I Do (duet with Sonny Sandoval)
 2005: Everything Burns (duet with Ben Moody)
 2005: Pieces Of A Dream
 2006: I Belong To You (duet with Eros Ramazzotti)
 2007: Sing (duet with Annie Lennox and other artists)
 2008: I Can Feel You
 2008: Absolutely Positively
 2009: Holding Back the Years (duet with Simply Red)
 2009: Defeated
 2009: Stalemate (duet with Ben's Brothers)
 2010: Safety (duet with Dima Bilan)
 2010: Burning Star (duet with Natalia Druyts)
 2011: What Can We Do (A Deeper Love) (duet with Tiësto)
 2012: If I Was Your Boyfriend (duet with Tony Moran)
 2012: Dream on
 2012: Best Of You
 2014: Stupid Little Things
 2014: Staring at the Sun
 2014: Lifeline
 2015: Take This Chance

Filmar

Keldur

Slóðir 

Amerikanskar songkvinnur
Amerikanskir sjónleikarar
Føðingar í 1968
Tracktor Bowling

Tracktor Bowling er ein russiskur rokkbólkur. Bólkurin byrjaði í 1996.

Núverandi limir 
 Lu (Lusine Gevorkyan)
 Alexander Kondratiev (Kondrat)
 Mult (Andrei Ponassutkin)
 Wit (Vitaly Demidenko)
 Proff (Alexei Nasarchuk)

Útgávur 
 Напролом (2002)
 Черта (2005)
 Шаги по стеклу (2006)
 Tracktor Bowling (2010)

Rokktónleikabólkar
Russiskir tónleikabólkar
Suðureyri

Suðureyri er ein býur í Íslandi. Har búgva umleið 300 fólk. Bygdin var lá fyrr rættiliga fjarðskotin, ringt var at koma til bygdina. Men nú er ein 5 km langur tunnil, sum bindir Suðureyri saman við Ísafjørð. Suðureyri liggur í útnyrðingshorni Íslands. 

Ísland
Býir og bygdir í Íslandi